CELEX: E2009P0002
Language: da
Date: 2009-02-06 00:00:00
Title: Sag anlagt den 6. februar 2009 af EFTA-Tilsynsmyndigheden mod Island (Sag E-2/09)

19.2.2009   
            
            
               DA
            
            
               Den Europæiske Unions Tidende
            
            
               C 41/32
            
         Sag anlagt den 6. februar 2009 af EFTA-Tilsynsmyndigheden mod Island
   (Sag E-2/09)
   (2009/C 41/10)
   Den 6. februar 2009 anlagde EFTA-Tilsynsmyndigheden, repræsenteret af Bjørnar Alterskjær og Ólafur Jóhannes Einarsson som befuldmægtigede for EFTA-Tilsynsmyndigheden, rue Belliard 35, B-1040 Bruxelles, sag mod Island ved EFTA-Domstolen.
   Sagsøgeren har nedlagt følgende påstande:
   
               1)
            
            
               
                  Det fastslås, at Republikken Island ved inden for den foreskrevne frist ikke at have vedtaget de foranstaltninger, der er nødvendige for national gennemførelse af den retsakt, der er nævnt i punkt 66s i kapitel VI i bilag XIII til aftalen om Det Europæiske Økonomiske Samarbejdsområde (Kommissionens forordning (EF) nr. 593/2007 af 31. maj 2007 om Det Europæiske Luftfartssikkerhedsagenturs gebyrer og afgifter), som tilpasset til EØS-aftalen ved protokol 1 hertil, har tilsidesat sine forpligtelser i henhold til EØS-aftalens artikel 7
               
               og
            
         
               2)
            
            
               
                  Republikken Island tilpligtes at betale sagsomkostningerne.
               
            
         Retlige og faktiske omstændigheder samt anbringender:
   
               —
            
            
               Sagen vedrører en EF-forordning om Det Europæiske Luftfartssikkerhedsagenturs gebyrer og afgifter.
            
         
               —
            
            
               Det siges i EØS-aftalens artikel 7, at:
               
                  »Retsakter, der er omhandlet eller indeholdt i bilagene til denne aftale eller i afgørelser truffet af Det Blandede EØS-udvalg, er bindende for de kontraherende parter og udgør eller skal gøres til en del af deres nationale lovgivning på følgende måder:
               
               
                           a)
                        
                        
                           
                              en retsakt svarende til en EØF-forordning skal som sådan gøres til en del af de kontraherende parters nationale lovgivning
                           
                        
                     
                           b)
                        
                        
                           
                              en retsakt svarende til et EØF-direktiv overlader det til de kontraherende parters myndigheder at bestemme form og midler for gennemførelsen.«.
                           
                        
                     
         
               —
            
            
               EFTA-Tilsynsmyndigheden anfører, at Islands regering har undladt at gøre forordningen til en del af landets interne retsorden inden for den foreskrevne frist.